Transport: Mööda saart ringi reisimiseks on kaks moodust: palgata päevaks takso koos juhiga maksab ca. 400 krooni ringis, mis jääb alla isegi autorendi hindadele - või siis liinibussid. Bussiühendus saarel on väga hea: umbes 15-minutiliste intervallidega vuravad sõidukid praktiliselt igasse saare punkti. Enamik busse on arvatavasti ehitatud vahetult pärast Teist maailmasõda ning näevad välja nagu oleksid nad valmis kohe-kohe algosadeks lagunema. Mauritiusel on vasakpoolne liiklus. Ettevaatust: teedel liiklevad jalakäijad, jalgratturid ja mopeedid võivad pimedal ajal olla väga raskesti märgatavad.